**МОТИВИ**

*към проекта на правилник за изменение и допълнение на Правилника за устройството и дейността на възпитателните училища-интернати и социално-педагогическите интернати*

**1. Причини, които налагат издаването на Правилника за устройството и дейността на възпитателните училища-интернати и социално-педагогическите интернати**

Законът за предучилищното и училищното образование (ЗПУО) въвежда нови регламенти и постановки, които следва да намерят своето отражение в подзаконовите нормативни актове. В тази връзка е идентифицирана необходимост от изменение и допълнение на Правилника за устройството и дейността на възпитателните училища-интернати и социално-педагогическите интернати (обн., ДВ, бр. 71 от 01.09.2006 г.; последни промени от 19.04.2016 г., бр. 31 на ДВ).

Правилникът за устройството и дейността на възпитателните училища-интернати и социално-педагогическите интернати е създаден на основание § 53 от преходните и заключителните разпоредби на Закона за борба срещу противообществените прояви на малолетните и непълнолетните за първи път обнародван в държавен вестник, бр. 13, от 14.02.1958 г. Същият е създаден в съответствие с нормативната уредба в системата на народната просвета към онзи момент – Закон за народната просвета и Правилник за прилагане на Закона за народната просвета.

Към настоящия момент е създадена междуведомствена работна група към Министерството на правосъдието, която подготвя нов закон за децата с девиантно поведение – Закон за възпитателните мерки спрямо лицата, извършили като непълнолетни престъпление или административно нарушение, който ще отмени сега действащия Закон за борба срещу противообществените прояви на малолетните и непълнолетните, по който се извършва настаняването на учениците във ВУИ и СПИ. Проектът на Закона е на етап междуведомствено съгласуване и предстои внасянето му за разглеждане в Народното събрание.

Докато реформата в областта на правосъдието за детето стане факт, в трите възпитателни училища-интерната (ВУИ) и в социално-педагогическия интернат (СПИ) в страната ще продължи настаняването на ученици с девиантно поведение по реда на Закона за борба срещу противообществените прояви на малолетните и непълнолетните. Това от своя страна също налага да бъдат направени промени в правилника на ВУИ и СПИ.

Предложеният проект на правилник за изменение и допълнение на Правилника за устройството и дейността на възпитателните училища-интернати и социално-педагогическите интернати е в контекста на Закона за предучилищното и училищното образование и на подзаконовите нормативни актове в системата на предучилищното и училищното образование и ще допринесе за пълноценното функциониране на тези специални училища.

**2. Цели на проекта на правилник за изменение и допълнение на Правилника за устройството и дейността на възпитателните училища-интернати и социално педагогическите интернати**

С издаването на проекта на Правилник за изменение и допълнение на Правилника за устройството и дейността на възпитателните училища-интернати и социално педагогическите интернати ще бъдат регулирани обществено значими отношения и дейности, свързани с образованието, възпитанието и социализацията на учениците във ВУИ и СПИ.

**3. Финансови и други средства, необходими за прилагането на новия правилник**

Проектът на Правилник за изменение и допълнение на Правилника за устройството и дейността на възпитателните училища-интернати и социално педагогическите интернати няма да изисква допълнителни финансови или други средства.

**4. Очаквани резултати от прилагането, включително финансовите, ако има такива**

В резултат на прилагането на Правилник за изменение и допълнение на Правилника за устройството и дейността на възпитателните училища-интернати и социално педагогическите интернати ще се създадат допълнителни условия за подобряване на процеса на образование, възпитание и социализация на учениците във ВУИ и СПИ.

**5. Анализ за съответствие с правото на Европейския съюз**

Предложеният проект на Правилник за изменение и допълнение на Правилника за устройството и дейността на възпитателните училища-интернати и социално педагогическите интернати не е свързана с прилагането на европейското законодателство, поради което не се налага да бъде изготвена справка за съответствие с правото на Европейския съюз.